Sierra Marine 18-9127-9 - Oetiker Clamp 13/32
18-9127-9 - Oetiker Clamp 13/32
Replaces OEM #0348838.
18-9127-9 10pk Oetiker 16700006; Nominal ID 13/32”/ 10.5MM
Sierra Marine Oetiker Clamp 13/32in is equivalent to parts:
348838 Evinrude Johnson OMC BRP
18-9127-9 - Oetiker Clamp 13/32 Sierra Marine 18-9127-9 Replaces OEM #0348838.18-9127-9 10pk Oetiker 16700006; Nominal ID 13/32”/ 10.5MM	$10.91 Bang vir demensie? Hou jou brein fiks. - WelstandWelstand
Tuis / Advies / Bang vir demensie? Hou jou brein fiks.
Bang vir demensie? Hou jou brein fiks.
Vir baie mense is die skielike vergeet van alledaagse dinge die ergste lot denkbaar want onmiddellik dink jy aan demensie of Alzheimersiekte. In 100 simple things you can do to prevent Alzheimer’s and age-related memory-loss deur Jean Carper, ʼn gesondheidsjoernalis wat ontdek het dat sy ʼn hoë genetiese risiko het om die siekte te ontwikkel, help die wenke tot ʼn mate om hierdie vrees hok te slaan. Daar is egter geen genesing en geen definitiewe voorkomingsmaatreëls nie.
ʼn Paar wenke om dit so lank as moontlik af te weer:
Doen iets nuut. ʼn Nuwe ondervinding laat letterlik “ons brein groei”. Leer ʼn nuwe woord of selfs ʼn hele nuwe taal, reis na nuwe plekke, ontmoet nuwe mense, doen dinge anders.
Laat jou skildklier toets. Hipotiroïdismeen hipertiroïdisme is al met ʼn verhoogde risiko vir Alzheimer se siekte verbind.
Verhoog jou opvoedingsvlak. Doen ʼn kursus vir volwassenes en gryp elke geleentheid aan om meer te leer.
Leer hierdie woord: homosisteïen. Dit is ʼn aminosuur waarvan die vlakke dikwels hoog is in mense met hartsiektes en al verbind is met ʼn verhoogde risiko vir verstandelike agteruitgang. Wetenskaplikes meen homosisteïen kan die opbou van toksiese neerslae wat in die breinselle van Alzheimerpasiënte aangetref word, aanhelp. Gelukkig beveg B-vitamiene homosisteïen. Verhoog dus jou inname van B12, B9 (foliensuur), en B6, en oorweeg dit om ʼn vitamien B-kompleksaanvulling te gebruik.
Behou jou balans. Slegte balans is een van die eerste en sterkste tekens van naderende demensie. Mense van 30 tot 70 jaar oud behoort vir 30 sekondes op een been met hulle arms oor hulle bors gekruis te kan staan; vir 28 sekondes as jy oor 70 is en vir 21 sekondes as jy ouer as 80 is. Jy kan jou balans verbeter deur te oefen om op een been te staan en om oefeninge soos joga en tai chi te doen.
Drink appelsap. Appelsap het blykbaar ʼn soortgelyke uitwerking as die Alzheimermiddel Aricept (donepezil): dit verhoog die brein se produksie van asetielcholien, ʼn neurooordraer wat belangrik is vir geheue.
Beveg depressie. Erge depressie is op sigself ʼn vernietigende siekte, maar dit kan letterlik ʼn vorm van breinskade veroorsaak wat jou meer vatbaar vir die ontwikkeling van Alzheimers maak. Die goeie nuus is dat depressiesuksesvol behandel kan word met medikasie, psigoterapie en gereelde oefening.
Moenie rook nie. Rook verdubbel amper jou kanse om Alzheimers te kry.
Bly aktief. Kry gereelde oefening. By onaktiewe mense is die bloedvloei na die brein laer en veroorsaak dat dit vinniger krimp namate hulle ouer word.
Kyk na wat jy eet
Avokado’s ─ is ’n uitstekende bron van mono-onversadigde vet wat bydra tot gesonde bloedvloei, wat goed is vir die brein en help met siektes soos Alzheimers en Parkinsons. ʼn Dieet met versadigde vet en transvette word verbind met ʼn brein wat swakker funksioneer.
Beet ─ bevat hope nitrate, natuurlike chemiese stowwe wat bloedvloei na die brein bevorder.
Bloubessies ─ bevat baie antioksidante en flavonoïede. Flavonoïede kan geheue, studievermoë, besluitneming, woordbegrip en syfervaardighede verbeter en kan agteruitgang van verstandelike vermoë vertraag.
Borrie ─ bevat kurkumien. Gebruik dit in jou kos, dit help die brein beskerm en kan geheueagteruitgang help teenwerk.
Broccoli ─ die vitamiene in donkergroen blaargroente help triptofaan omskakel in serotonien, ʼn neuroöordraer in die brein wat mens se gemoed help reguleer.
Eiers ─ hoëgehalte-proteïen wat ook vitamien D bevat. Die proteïen in eiers is ʼn noodsaaklike bestanddeel van neuroöordraers soos dopamien en norepinefrien. Dit word deur die breinselle gebruik om met mekaar te kommunikeer. ʼn Gebrek aan vitamien D word verbind met depressie en ʼn minder skerp verstand.
Hawermout ─ ʼn lae-GI-graansoort en goeie bron van vesel. Dit verskaf glukose, wat die liggaam woema gee. Anders as by suikerryk kos, word die glukose stadig vrygestel.
Kakao ─ bevat magnesium. Magnesium help die brein stres hanteer en van trauma herstel. ʼn Magnesiumtekort word met angstigheid verbind.
Koffie ─ bevat kafeïen. Navorsing het bevind dat twee koppies koffie geheuevaardighede, reaksietyd en senuselseine in die brein verbeter.
Neute ─ bevat vitamien E. Vitamien E help met oordraeraktiwiteite in die brein.
Olierige vis ─ bevat noodsaaklike omega 3-vetsure, wat belangrik is vir breinontwikkeling. Dit kan die risiko vir demensie verminder en help met die behandeling van depressie en bipolêre versteuring.
Olywe ─ bevat die antioksidant hidroksitirosool. Antioksidante help om die liggaam te beskerm teen molekule in die liggaam wat selskade aanrig.
Peulgroente ─ ʼn goeie bron van folaat. Folaat is noodsaaklik vir breingesondheid omdat dit die skadelike aminosure verminder wat die brein se werking kortwiek.
Tamaties ─ bevat die fitochemiese stof antosianien. Antosianien help om jou geheue skerp te hou en versterk jou fokus.
Oesters ─ vitamien B12, maar is ook ryk aan sink en yster, wat belangrike breinkos is.
Volgraanprodukte ─ bv. bruinrys, rog en koring is goeie bronne van vitamien B6, seleen en oplosbare vesel.
Piesangs ─ is bekend as breinkos omdat dit hoë vlakke van vitamien B6 bevat, ʼn bron van kaliumkarbonaat is en energie in die vorm van glukose aan die brein verskaf.
Water ─ water is noodsaaklik vir die brein. Net soos dehidrasie van die liggaam ʼn negatiewe effek op liggaamsfunksies het, net so veroorsaak ʼn gebrek aan water verstandelike uitputting.
Ongeag watter voedselsoorte jy nuttig om energie aan jou liggaam en jou brein te verskaf, ʼn gebalanseerde dieet wat bestaan uit ʼn verskeidenheid kossoorte uit die verskillende voedselgroepe is noodsaaklik.
Huisgenoot Aftrede Oktober 2019
Carper, Jean. 2011. 100 simple things you can do to prevent Alzheimer’s and age-related memory loss. Vermilion, Ebury Publishing, Random House Group.